De Nigeriense ekonomie dreeit vuural op gewassen, vee en een poar van de grötste uraniumwellen van de wearld. Herhaaldelike dreugtes, verweusting, ne inwonnersgröai van 2,9% en meender vroage noar uranium in de wearld hebt ezorget at de ekonomie op et gat is ekömmen.

Mit regisseur Patrick Drijver meuk hi'j veur 't museum TwentseWelle in 2007 de körte films Hoe kleiner hoe meer (Nanotechnologie in Twente), Oude grond, nieuwe plannen (Veranderingen op het Twentse platteland) en Rijles in een andere wereld (De scootmobielsimulator).

Beemte-Broekland is n gehucht in de gemeente Apeldoorne, in de Nederlandse provinsie Gelderland. t Ligt ten noorden van de stad Apeldoorne. Beemte-Broekland ligt ten oosten van t Apeldoorns Kanaal en löp vanof Kanaal Noord töt an de grenzen mit de gemeenten Epe (in t noorden) en Voorst (in t oosten) en töt an de Daeventerstraote in t zuuden. De snelweg A50 löp deur Beemte-Broekland hen.

Dr beent tientaln van brugn oawer n Liffey. De bekeandsten beent O'Connell's Brugge en Ha'Penny Brugge. Den lesten is ne vootgangersbrugge. Um dr oawerhen te meugn mo-j vrooger n halfpenny betaaln.

De Republiek Venies was van middelaiven ôf aan n laand ien t zuden en zuudoosten van Uropa. t Beston sikkom duzend joar, van 726 tot aan 1797 en het deur de run van de geschiednis veul laand wonnen en verloren. t Haar as middelpunt de stad Venies en wör ook wel La Serenissima nuimd.

De zalte smaak van substanties wödt bepaold deur 't te vergelieken mit natriumchloride (NaCl, oek wel keukenzalt enuumd), die een index hef van 1. Kalium, in de vorm van kaliumchloride (KCl), is 't heufdingrediënt in zaltvervangers, en hef een index van 0,6 veur de zalte smaak.

Bie dikke ries wordt voak butterstip doan. Dit is gewoon smolten butter dij de ries schonken wordt. De traditsie is n goatke te môken in t midden van t bultke dikke riest en de butterstip doarin te gaiten. t Kin ook bie vlaisk en eerdappels schonken worden, as t vlaisk gain lekkere of haile vette broadstip achterlôt, zo as bie hìn.

De name van t kasteel wordt op twee verschillende wiezen eschreven, Cannenburgh en Cannenburch. Over de juuste schriefwieze bint de meningen verdeeld, zo schreef de Stichting Vrienden van Gelderse Kastelen t op zien webstee mit ""ch"". A'j de Cannenburgh-route volgt, ku'j zien dat dit mit ""gh"" eschreven is. Op de olde plattegronden wordt de Cannenburgh mit ""gh"" op t ende an-egaeven, en ok in t darp Vaossen bint verwiezingen mit ""gh"".

De Roomse kluus van Onze Laive Vraauw van de Besloten Toen is jongste van Nederlaandse kluzen. Zai is ien 2001 sticht ien veurmoalege parochiekìrk van Waarfhoezen ien prevìnzie Grunnen.

Vossen jagen alleen, meestal snachts en tussen tweelichten, mar in oenverstoorde gebiejen jaagt hie liever overdag. De vos is n opportunist: hie eet zwat alles. Hie kan hard rennen, tot zestig kilometer per uur, allewel zes tot dartien kilometer per uur de normaole snelheid is.

Tot de gemeente 's-Hertogenbosch beheurt naost de heufdplaatse 's-Hertogenbosch ok de volgende darpen en gehuchten: Bokhoven, Deuteren, Dieskant, Empel, Engelen, Gewande, Hintham, Kruusstraote, Maliskamp, Meerwiek, Orthen, Old-Empel en Rosmalen.